ג'יישון טייט

ג'יישון טייט (באנגלית: Jae'Sean Tate; נולד ב-28 באוקטובר 1995) הוא כדורסלן אמריקאי, המשחק בקבוצת יוסטון רוקטס בליגת ה-NBA, בעמדת הסמול פורוורד.

== ראשית חייו ==
טייט הוא בנו הבכור של ג'רמיין טייט, ששיחק כדורסל באוניברסיטת המדינה של אוהיו בעונת , בטרם עבר לאוניברסיטת סינסינטי, ובהמשך עבר לשחק כדורסל מקצועני מחוץ לארצות הברית.<ref name="vital"></ref> אימו, קורי קיי, נדקרה למוות ב-31 ביולי 2004, בידי בן זוגה דמיאן בולס, שהורשע ברצח שלוש שנים לאחר מכן. לאחר מות אימו, עבר טייט למשמורת אביו ואימו החורגת ג'ניס שגידלו אותו לצד שלושת ילדיהם. בצעירותו עבר טייט סדנת שליטה בכעסים בשל התפרצויות זעם.<ref></ref>

== קריירת משחק בתיכון ==
טייט למד בתיכון פיקרינגטון , שבו הצטיין בכדורסל ובפוטבול. הוא שיחק פוטבול בעמדות הדפנסיב אנד והטייט אנד לפני שנפצע בכתפו, ומאז התמקד בכדורסל.<ref name="landis"></ref> בתיכון, היה חברו לקבוצה של קאריס לוורט, שהגיע גם הוא ל-NBA. בעונתו הראשונה, טייט רשם על שמו את סל הניצחון במשחק הפלייאוף של הקבוצה מול מריון-פרנקלין מקולומבוס.<ref name="vital" /> בעונתו השנייה, קבוצתו השיגה מאזן של 26 ניצחונות ו-2 הפסדים, וזכתה באליפות הדרג הראשון לשנת 2012, כשגברה בגמר על קבוצת טולדו ויטמר. בעונתו השלישית והרביעית נכלל בחמישייה הראשונה של האזור (קונפרנס). בשנתו השלישית נפצע שוב בכתף, פציעה שקיצרה עבורו את העונה, אך עדיין סיים את העונה עם ממוצעים של 22.3 נקודות, 12 ריבאונדים ו-3 אסיסטים למשחק. בסיום קריירת התיכונים שלו, דורג על ידי ESPN בתור השחקן הטוב ביותר באוהיו והפורוורד ה-15 הטוב במדינה.<ref></ref>

== קריירת משחק במכללות ==
בליגת המכללות שיחק טייט באוניברסיטת המדינה של אוהיו. בשנתו הראשונה קלע 8.8 נקודות והוריד 5 ריבאונדים למשחק. הממוצעים שלו טיפסו ל-12.1 נקודות ו-5.5 ריבאונדים החל מהשלב שבו תפס מקום קבוע בחמישייה, לראשונה ב-22 בינואר 2015, במשחק מול אוניברסיטת נורת'ווסטרן. טייט נבחר בשנתו הראשונה לחמישיית האול-פרשמן של הביג טן (המקבילה לחמישיית הרוקיז ב-NBA). למרות גובהו 1.93 מ' שלרוב מהווה את גובהם של גארדים, שיחק טייט לעיתים בעמדת הסנטר בקבותו אוהיו סטייט, שבה הכוכב והרכז היה דיאנג'לו ראסל, באותו הגובה.<ref name="vital" /> בשנתו השנייה רשם ממוצעים של 11.7 נקודות, 6.4 ריבאונדים ו-1.5 אסיסטים. את שבעת המשחקים האחרונים בעונה החמיץ בשל פציעה בכתף.<ref name="60pct"></ref> בשנתו השנייה והשלישית זכה ב"אזכור כבוד" בהקשר לחמישיות העונה.<ref></ref><ref></ref> בשנתו השלישית, הוביל את אוהיו סטייט בנקודות עם 14.3 נקודות למשחק, כשהוא לוקח על עצמו את האחריות ההתקפית לאחר פציעתו של קייטה בייטס-דיופ. לקראת סוף עונתו השלישית, שקל טייט לפרוש מכדורסל ולעבור לקבוצת הפוטבול של אוהיו סטייט. הוא תיאר סיטואציה שבה השחקנים בחדר ההלבשה רצו לוותר על העונה ולא להשתתף בטורניר ה-NIT . בעקבות שיחת שכנוע עם מאמנו ועוזר המאמן של הקבוצה, החליט טייט להמשיך בקבוצת הכדורסל לעונתו הרביעית.<ref name="landis" /> בשנתו הרביעית, טייט היה קפטן-משותף של הקבוצה לצד בייטס-דיופ שחזר מהפציעה. בעונה זו קבע שיא-מכללה עם 10 נקודות מתוך 10 ניסיונות בניצחון על נורת'ווסטרן בנובמבר 2017. בעונה זו רשם ממוצעים של 12.3 נקודות ו-6.2 ריבאונדים.<ref></ref> הוא נבחר לחמישיית האול-ביג טן השנייה בידי המאמנים ובבחירת התקשורת זכה לאזכור כבוד.<ref name="Vt2ATMBT"></ref> טייט סיים את הקריירה באוהיו סטייט במקום ה-19 ברשימת קלעי כל הזמנים של הקבוצה, עם 1,512 נקודות.<ref></ref>

== קריירה מקצוענית ==
טייט נרשם לדראפט ה-NBA{{כ}} 2018 אך לא נבחר, והצטרף לאחר מכן לקבוצת ליגת הקיץ של מילווקי באקס, אולם לא שיחק בליגת הקיץ בשל שבר באצבע בידו הימנית.<ref></ref> ב-10 באוגוסט חתם בליגה הבלגית בקבוצת אנטוורפ ג'יינטס. ב-42 משחקים בליגה, רשם ממוצעים של 10.2 נקודות, 3.9 ריבאונדים ו-1.7 אסיסטים. בנוסף, רשם ממוצעים של 13 נקודות, 5.6 ריבאונדים ו-1.6 אסיסטים ב-24 בליגת האלופות של פיב"א. ב-22 ביולי 2019 חתם טייט בקבוצת סידני קינגס באוסטרליה. הוא רשם ממוצעים של 16.4 נקודות, 2 אסיסטים ו-5.8 ריבאונדים, ונבחר לחמישייה הראשונה של ה-NBL.

ב-26 בנובמבר 2020 חתם טייט ביוסטון רוקטס מליגת ה-NBA.

== אפיון כשחקן ==
על אף גובהו - 1.93 מ' - טייט משחק בעמדות הסמול פורוורד והפאוור פורוורד. במהלך עונת הרוקי ביוסטון רוקטס, זכה למוניטין של שחקן הגנה מוצלח, והושווה לפי ג'יי טאקר ששיחק גם הוא בקבוצה בעמדות גבוהות יותר מהעמדות המקובלות לגובהו.<ref></ref> ידו החזקה היא יד שמאל. הוא בעל יכולת חדירה טובה לסל ויכולת סיום טובה קרוב לסל, עם 69% דיוק סביב הטבעת.<ref></ref>

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| יוסטון	|| 70 || 58 || 29.2 || 0.506 || 0.308 || 0.694 || 5.3 || 2.5 || 1.2 || 0.5 || 11.3
|- style="background-color: #EFEFEF;"		
| 	|| יוסטון	|| 78 || 77 || 26.4 || 0.498 || 0.312 || 0.707 || 5.4 || 2.8 || 0.9 || 0.5 || 11.8
|-		
| 	|| יוסטון	|| 31 || 7 || 21.8 || 0.480 || 0.283 || 0.725 || 3.8 || 2.7 || 0.7 || 0.2 || 9.1
|- style="background-color:#80BFFF; font-weight:bold;"		
| קריירה || 		|| 179 || 142 || 26.7 || 0.498 || 0.307 || 0.705 || 5.1 || 2.7 || 1.0 || 0.5 || 11.2
|}

== קישורים חיצוניים ==

* [https://web.archive.org/web/20180615040348/http://www.ohiostatebuckeyes.com/sports/m-baskbl/mtt/jaesean_tate_908071.html ביוגרפיה], באתר אוהיו סטייט

== הערות שוליים ==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:אוהיו: כדורסלנים
קטגוריה:שחקני NBA שלא נבחרו בדראפט
קטגוריה:כדורסלני יוסטון רוקטס
קטגוריה:כדורסלני אנטוורפ ג'יינטס
קטגוריה:כדורסלני סידני קינגס
קטגוריה:כדורסלני אוניברסיטת המדינה של אוהיו
קטגוריה:אמריקאים שנולדו ב-1995